τμημα φιλολογιασ

εργαστηριο φιλολογιασ και νεων τεχνολογιων

σεμιναριο

**Έξι συναντήσεις γνωριμίας**

**με τις μεθόδους και τις πρακτικές των Ψηφιακών Ανθρωπιστικών Σπουδών**

Το σεμινάριο απευθύνεται σε φοιτήτριες και φοιτητές του Τμήματος Φιλολογίας ανεξάρτητα από το επίπεδο των σπουδών στο οποίο βρίσκονται (προπτυχιακό ή μεταπτυχιακό, των κατευθύνσεων ειδίκευσης ή του κορμού). Επιδιώκει να μας εξοικειώσει με τις μεθόδους και πρακτικές των Ψηφιακών Ανθρωπιστικών Σπουδών που βρίσκουν εφαρμογή στο πεδίο της Επιστήμης της Φιλολογίας. Έχουν προγραμματιστεί συνολικά έξι συναντήσεις, μία για κάθε μήνα, με έναρξη τον Δεκέμβριο 2023 και λήξη τον Μάιο 2024. Το σεμινάριο θα γίνεται ημέρα Τετάρτη και ώρες 11:00-13:30 στην αίθουσα 103 νκ. Το σεμινάριο στηρίζεται στην εκμάθηση μέσω πρακτικής εφαρμογής και οργανώνεται σε μηνιαίες δραστηριότητες και/ή εκπόνηση σχεδίου εργασίας. Θα μπορούν να το παρακολουθήσουν έως 20 άτομα και για τον λόγο αυτό θα τηρηθεί σειρά προτεραιότητας. Μπορείτε να στείλετε αίτηση ενδιαφέροντος στη διεύθυνση vasvasileiad@lit.auth.gr μέχρι Δευτέρα 4 Δεκεμβρίου. Η πρώτη συνάντηση θα γίνει την Τετάρτη 6 Δεκεμβρίου 2023 και τότε θα οριστούν οι ημερομηνίες των επόμενων μηνιαίων συναντήσεων. Θα δοθούν βεβαιώσεις συμμετοχής με την προϋπόθεση της αδιάλειπτης συμμετοχής και στις έξι συναντήσεις.

Υπεύθυνος σεμιναρίου: Βασίλης Βασιλειάδης

Συνάντηση 1η

Γνωριμίας και εισαγωγής στο σεμινάριο. Σχεδιαγραμματική απεικόνιση περιεχομένου. Οι κύριες κατευθύνσεις στις Ψηφιακές Ανθρωπιστικές Επιστήμες με έμφαση στη σχέση τους με τη Φιλολογία. Διαχείριση προσωπικού περιβάλλοντος στην ηλεκτρονική βιβλιοθήκη, διαχείριση διαδικτυακών πηγών, εργαλεία αυτόματης διαχείρισης εξατομικευμένης βιβλιογραφίας. Εφαρμογή με παραδείγματα.

Συνάντηση 2η και 3η

Εισαγωγή στη δημιουργία εργαλείων και έργων υποδομής της φιλολογίας (βάσεις δεδομένων, ηλεκτρονικά σώματα κειμένων). Συστήματα δομημένων πληροφοριών (συγκρότηση και διαχείριση αρχείων txt, excel, csv) με πηγές του «φυσικού κόσμου», της έντυπης τεχνολογίας και των αρχειακών πηγών (οντότητες, πεδία, τιμές πεδίου, ισοδύναμες και μοναδικές τιμές, σχέσεις συνόλων, δενδροειδής ανάπτυξη δεδομένων, ιεραρχίες, κλπ.). Τρόποι, πρακτικές και πρωτόκολλα τεκμηρίωσης. Εφαρμογή με τη συν-δημιουργία ΒΔ από την ομάδα του σεμιναρίου.

Συνάντηση 4η

Διαχείριση και επιμέλεια μεταδεδομένων. «Βιβλιοθήκες» (libraries), «Λεξιλόγια». Εφαρμογή με παραδείγματα.

Συνάντηση 5η και 6η

Σχεδιασμός και συγκρότηση ηλεκτρονικών σωμάτων κειμένων. Διαδικασία συγκρότησης: κριτήρια επιλογής, σάρωση έντυπων κειμένων και μηχαναγνώριση σαρωμένων εικόνων, καθαρισμός ΗΣΚ. Η συγκρότηση του επιστημονικού φιλολογικού ερωτήματος και οι μέθοδοι ανάγνωσης από απόσταση, εκ του σύνεγγυς ανάγνωσης και μεικτής ανάγνωσης. Οπτικοποίηση των κειμενικών δεδομένων του ΗΣΚ και παραδείγματα αξιοποίησής τους στη φιλολογική έρευνα. Εφαρμογή με τη συν-δημιουργία δειγματικού ΗΣΚ από την ομάδα του σεμιναρίου.